Enhedslistens Rune Lund kom til skade på baske-banen i oktober, og meldte sig syg. Politisk modstander undrer sig

- Jeg har været til debatmøde i Odense med Rune Lund (39år), medlem af folketinget for EL.

- Rune fortalte, at han havde været sygemeldt fra folketinget i 2 1/2 måned, siden han pådrog sig en achillessene ruptur ved badminton.

- Han haltede selvfølgelig, men stod op sund og rask i den tid, debatten varede.

Mærkeligt at han kan tage toget når han er syg

Sådan indleder Marianne Mørk Mathiesen, medlem af regionsrådet Syddanmark for Liberal Alliance et læserbrev til nationen! om arbejdsmoral. For Marianne - som til daglig er læge i Esbjerg, og tidligere har skrevet om danskere, der melder sig syge uden at være det - undrede sig over, at hendes debatmodstander til debatten i Seniorhuset i Odense kunne være sygemeldt fra et skrivebordsjob pga en syg achillessene. Hendes brev fortsætter således:



- Mærkeligt er det også, at han trods sygemelding, kan tage toget fra København til Odense.

Han var ikke engang flov

- Det værste var dog, at han ikke engang var flov over sygemeldingen, men selv fortalte om det ved præstationen.

- Rune blev helt forskrækket, da jeg påtalte at, han burde passe sit job, og at han var en dårlig rollemodel.

- Enighedshedlisten taler ofte om at 'tage fra de rige og give til de fattige'. Rune har her lavet en omvendt Robin Hood.

Han tager fra velfærdskassen

- Han har taget fra velfærdskassen, så der bliver mindre til de syge, som reelt ikke kan passe deres arbejde.

- På Christianborg har man elevatorer til de gangbesværede. Der findes åbenbart ikke elevatorer til dem med en dårlig arbejdsmoral, slutter Marianne Mørchs læserbrev, som Rune Lund endnu ikke har ville/kunne svare på. Rune skrev således om sygemeldingen d. 29 oktober på sin Facebook:

Vild basket - jeg sygemelder mig

- Øv. Jeg spillede vist lidt for vildt basket i lørdags.

- Det lykkedes mig i hvert fald at rive min achillessene helt over.

- Derfor vil jeg være sygemeldt fra Folketinget i et endnu ukendt antal uger. Imens må jeg følge folketingsdebatterne herhjemme fra sofaen med kaffe og krykker, skrev han til sine 683 Facebookvenner, men hvad mener du?

Er det OK at sygemelde sig fra et skrivebordsjob på grund af en achillesene-skade - og er det OK at tage toget fra København til Odense, når man ikke kan tage på arbejde på Christiansborg?

Kan ikke restituere og arbejde fuldtid

Enhedslistens gruppeformand Stine Brix har set læserbrevet, og hun fortæller at Rune Lund er blevet opereret og nu skal bruge tid på at restituere og genoptræne foden:

- Det passer ikke sammen med et fuldtidsarbejde som folketingsmedlem. Derfor er Rune efter anvisninger fra læge og fysioterapeut sygemeldt, så han kan komme sig så hurtigt som muligt.

Får løn - det gør vikaren også

- Det er han, og resten af gruppen, selvfølgelig rigtigt ærgerlig over, for Rune vil rigtigt gerne i gang med arbejdet.

- Efter planen er han tilbage igen ved udgangen af januar, forklarer Stine Brix der iøvrigt kan oplyse at Rune får løn under sygdom, ligesom hans stedfortræder for løn for at vikariere.

Hvad tænker du? Skal Rune Lund flove sig over at sygemelde sig 3 måneder pga af en smadret achillessene?